CELEX: 32014D0924
Language: hu
Date: 2014-12-16 00:00:00
Title: 2014/924/EU: A Bizottság végrehajtási határozata ( 2014. december 16. ) a Kanadából és az Amerikai Egyesült Államokból származó kőris ( Fraxinus L.) fájára és kérgére vonatkozóan a 2000/29/EK tanácsi irányelv egyes rendelkezéseitől való eltérésről (az értesítés a C(2014) 9469. számú dokumentummal történt)

18.12.2014   
            
            
               HU
            
            
               Az Európai Unió Hivatalos Lapja
            
            
               L 363/170
            
         A BIZOTTSÁG VÉGREHAJTÁSI HATÁROZATA
   (2014. december 16.)
   a Kanadából és az Amerikai Egyesült Államokból származó kőris (Fraxinus L.) fájára és kérgére vonatkozóan a 2000/29/EK tanácsi irányelv egyes rendelkezéseitől való eltérésről
   
      
         (az értesítés a C(2014) 9469. számú dokumentummal történt)
      
   
   
      (2014/924/EU)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 15. cikke (1) bekezdésének első francia bekezdésére,
   mivel:
   
               (1)
            
            
               A 2000/29/EK irányelv 5. cikke (1) bekezdésének az irányelv IV. melléklete I. szakaszának 2.3., 2.4. és 2.5. pontjával összefüggésben értelmezett rendelkezései alapján a tagállamok megtiltják a Kanadából és az Amerikai Egyesült Államokból származó kőris (Fraxinus L.) fájának és kérgének Unióba történő behozatalát, kivéve, ha azok tekintetében teljesülnek az említett pontok második oszlopában foglalt különleges előírások. A szóban forgó pontokat legutóbb a 2014/78/EU (2) bizottsági végrehajtási irányelv módosította.
            
         
               (2)
            
            
               2014. augusztus 20-án és 2014. szeptember 9-én kelt levelében Kanada az (1) preambulumbekezdésben említett pontok alkalmazásának elhalasztását kérte annak érdekében, hogy exportbizonyítványokat kiadó rendszereit az említett követelményekhez igazíthassa.
            
         
               (3)
            
            
               2014. szeptember 2-án kelt levelében az Egyesült Államok az (1) preambulumbekezdésben említett pontok alkalmazásának elhalasztását kérte annak érdekében, hogy exportbizonyítványokat kiadó rendszereit az említett követelményekhez igazíthassa.
            
         
               (4)
            
            
               Kanada és az Egyesült Államok hosszabb ideje igazoltan megfelelt a kőris (Fraxinus L.) fájára és kérgére vonatkozó feltételeknek.
            
         
               (5)
            
            
               Ezért helyénvaló ideiglenesen engedélyezni a tagállamok számára a 2000/29/EK irányelv IV. melléklete I. szakaszának 2.3., 2.4. és 2.5. pontjától való eltérést a Kanadából és az Egyesült Államokból származó kőris (Fraxinus L.) fájának és kérgének az Unióba történő behozatala tekintetében. Ezt az eltérést olyan feltételekhez kell kötni, amelyek biztosítják a megfelelő növény-egészségügyi kockázatok elfogadható szinten tartását.
            
         
               (6)
            
            
               Annak érdekében, hogy hatékony áttekintést nyújtsanak a helyzetről, és adott esetben uniós szintű intézkedéseket lehessen hozni, a tagállamok haladéktalanul értesítik a Bizottságot és a többi tagállamot minden olyan szállítmányról, amely nem teljesíti az e határozatban megállapított feltételeket.
            
         
               (7)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Eltérés biztosítására vonatkozó felhatalmazás
   (1)   A 2000/29/EK irányelv 5. cikke (1) bekezdésének az irányelv IV. melléklete I. szakaszának 2.3., 2.4. és 2.5. pontjával összefüggésben értelmezett rendelkezéseitől eltérve a tagállamok engedélyezhetik a Kanadából és az Amerikai Egyesült Államokból származó kőris (Fraxinus L.) fájának és lehántolt kérgének területükre történő behozatalát, amennyiben azok tekintetében teljesülnek az e határozat mellékletében foglalt különleges előírások.
   (2)   A 2000/29/EK irányelv 5. cikke (1) bekezdésének az irányelv IV. melléklete I. szakaszának 2.5. pontjával összefüggésben értelmezett rendelkezéseitől eltérve a tagállamok engedélyezhetik a Kanadából és az Amerikai Egyesült Államokból származó kőris (Fraxinus L.) kérgéből készült tárgyak területükre történő behozatalát, amennyiben azok tekintetében teljesülnek az e határozat mellékletének 4. pontjában foglalt különleges előírások.
   2. cikk
   Növény-egészségügyi bizonyítvány
   A 2000/29/EK irányelv 13. cikke (1) bekezdésének ii. pontja szerinti növény-egészségügyi bizonyítványt vagy Kanadában, vagy az Amerikai Egyesült Államokban kell kiállítani. A bizonyítvány „Kiegészítő nyilatkozat” rovata a következőket tartalmazza:
   
               a)
            
            
               „a 2014/924/EU bizottsági végrehajtási határozatban (3) megállapított európai uniós követelményeknek megfelelően szövegezésű nyilatkozat;
            
         
               b)
            
            
               adott esetben annak feltüntetése, hogy a termék a melléklet 1., 2., vagy 3. pontjában foglalt melyik feltételnek felel meg;
            
         
               c)
            
            
               adott esetben a melléklet 1., 2., vagy 3. pontjának megfelelő, károsítóktól mentes terület neve.
            
         3. cikk
   Értesítés a feltételeknek való meg nem felelésről
   A tagállamok értesítik a Bizottságot és a többi tagállamot minden olyan szállítmányról, amely nem felel meg a mellékletben meghatározott feltételeknek.
   Az említett értesítésnek az ilyen szállítmány észlelésétől számított három munkanapon belül meg kell történnie.
   4. cikk
   Hatályvesztés
   Ez a határozat 2015. december 31-én hatályát veszti.
   5. cikk
   Címzettek
   Ennek a határozatnak a tagállamok a címzettjei.
   
      Kelt Brüsszelben, 2014. december 16-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 169., 2000.7.10., 1. o.
   
   
      (2)  A Bizottság 2014. június 17-i 2014/78/EU végrehajtási irányelve a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló 2000/29/EK tanácsi irányelv I., II., III., IV. és V. mellékletének módosításáról (HL L 183., 2014.6.24., 23. o.).
   
      (3)  HL L 363., 2014.12.18., 170. o.”
   
      MELLÉKLET
      AZ 1. CIKKBEN EMLÍTETT FELTÉTELEK
      Az 1. cikk (1) bekezdésében említett kőris (Fraxinus L.) fájának és lehántolt kérgének meg kell felelnie az 1., 2., vagy 3. pontban foglalt megfelelő feltételeknek. Az 1. cikk (1) bekezdésében említett fának és kéregnek, valamint a kőris (Fraxinus L.) kérgéből készült, az 1. cikk (2) bekezdésében említett egyéb tárgyaknak meg kell felelniük a 4. pontban foglalt feltételeknek.
      
                  1.
               
               
                  A kőris (Fraxinus L.) fájának – függetlenül attól, hogy szerepel-e a 2000/29/EK irányelv V. mellékletének B. részében található KN-kódok között, és ideértve a természetes hengeres felszínét meg nem tartott fát is – meg kell felelnie az alábbi feltételek egyikének:
                  
                              a)
                           
                           
                              olyan területről származik, amelyet az exportáló ország nemzeti növényvédelmi szolgálata az Agrilus planipennis Fairmaire-től mentes területnek nyilvánított a növény-egészségügyi intézkedésekre vonatkozó megfelelő nemzetközi szabványokkal összhangban; vagy
                           
                        
                              b)
                           
                           
                              szögletesre lett vágva, hogy ezáltal teljesen elveszítse hengeres felszínét.
                           
                        Ez a pont nem vonatkozik a következő formában rendelkezésre álló fára:
                  
                              a)
                           
                           
                              részben vagy egészben e fákból nyert faforgács;
                           
                        
                              b)
                           
                           
                              fából készült csomagolóanyag csomagolóládák, dobozok, rekeszek, dobok és hasonló csomagolóeszközök, raklapok, keretezett raklapok, egyéb szállítólapok és raklapkeretek formájában, amelyet a gyakorlatban mindenféle tárgy szállításánál alkalmaznak;
                           
                        
                              c)
                           
                           
                              a nem fából készült rakomány kiékeléséhez és alátámasztásához használt fa.
                           
                        
            
                  2.
               
               
                  A részben vagy egészben kőrisből (Fraxinus L.) előállított faforgács formájában rendelkezésre álló fának – függetlenül attól, hogy szerepel-e a 2000/29/EK irányelv V. mellékletének B. részében található KN-kódok között – meg kell felelnie az alábbi feltételek egyikének:
                  
                              a)
                           
                           
                              olyan területről származik, amelyet az exportáló ország nemzeti növényvédelmi szolgálata az Agrilus planipennis Fairmaire-től mentes területnek nyilvánított a növény-egészségügyi intézkedésekre vonatkozó megfelelő nemzetközi szabványokkal összhangban; vagy
                           
                        
                              b)
                           
                           
                              legfeljebb 2,5 cm vastagságú és szélességű darabokra vágták fel.
                           
                        
            
                  3.
               
               
                  A kőris (Fraxinus L.) lehántolt kérgének meg kell felelnie az alábbi feltételek egyikének:
                  
                              a)
                           
                           
                              olyan területről származik, amelyet az exportáló ország nemzeti növényvédelmi szolgálata az Agrilus planipennis Fairmaire-től mentes területnek nyilvánított a növény-egészségügyi intézkedésekre vonatkozó megfelelő nemzetközi szabványokkal összhangban; vagy
                           
                        
                              b)
                           
                           
                              legfeljebb 2,5 cm vastagságú és szélességű darabokra vágták fel.
                           
                        
            
                  4.
               
               
                  A kőris (Fraxinus L.) fáját, a részben vagy egészben kőrisből (Fraxinus L.) előállított faforgács formájában rendelkezésre álló fát és a kőris (Fraxinus L.) lehántolt kérgét – amelyekre az 1., 2., vagy 3. pont vonatkozik –, valamint a kőris (Fraxinus L.) kérgéből készült, az 1. cikk (2) bekezdésében említett egyéb tárgyakat előzetesen, az említett növényi termékek és egyéb tárgyak tulajdonságainak megfelelően szemrevételezéses vizsgálatnak, mintavételnek vagy tesztelésnek kell alávetni annak biztosítása érdekében, hogy azok – az ellenőrzésekre vonatkozó iránymutatásokról szóló 23. számú, növény-egészségügyi intézkedésekre vonatkozó nemzetközi szabvánnyal (1) összhangban – mentesek legyenek az Agrilus planipennis Fairmaire károsítótól.
               
            
         (1)  ISPM 23. 2005. Ellenőrzésekre vonatkozó iránymutatások. Róma, IPPC, FAO.